«Эрмитаж» бакчасы (Казан)

Эрмитаж бакчасы – Казан шәһәренең Вахитов районында урнашкан бакча (парк). Элекке исемнәре — Александр бакчасы, Износков бакчасы, Изге Николай бакчасы, Аквариум, Өрәкләр бакчасы.

 Урнашу урыны 
Казан шәһәренең тарихи үзәгендә, Тукай мәйданыннан ерак түгел,  3 урам — Щапов, Некрасов, Маяковский урамнары ясаган өчпочмакта, Марусов һәм Бутлеров калкулыклары, ике чокыр арасында урнашкан.  Көнбатыштан Щапов урамы белән чикләнгән, калган яклары Некрасов урамы һәм Маяковский урамнарындагы (элекке исемнәре Иске-Чүлмәк урамы, Аркылы-Чүлмәк урамы, Эт тыкрыгы) төзелешләр белән уратылган. Мәйданы 4 га чамасы.

 Тарих 
300px|мини|справа|Казанның 1903 елгы картасында Панаев бакчасы (46 сан) янәшәсендә
Бакча урынында Ворожцов фамилияле дворянның начар дан алган усадьбасы торган (1848 елда янган).иске-казан.ру сайтында Октябрь инкыйлабына кадәр шәһәр халкының күңел ачу һәм истирахәт кичү урыны булган.

Шәһәр халкын әлеге бакчага 1910 елда дөнья бетүне каршыларга чакырганнар.Җир шарына якын Галлея кометасы үтеп киткән

ХIХ гасыр башыннан бирле бакчага терәлеп торган Профессор тыкрыгындагы йортларда  Казан император университеты, Казан гимназияләре  профессорлары һәм укытучылары яшәгән.кошка@казань сайтында

Бөек Ватан сугышына кадәр шәһәрнең үзәк мәдәният һәм ял паркы вазыйфасын үти. Соңыннан әлеге вазыйфа Горький исемендәге ЦПКиО га күчә. Бакчада җәйге театр, эстрада, китапханә, ат манежы (1901)«Волжский курьер»  2.07.1906 урнашкан була. Бакчада Фёдор Шаляпинның чыгыш ясаганы, Салих Сәйдәшев оркестры уйнаганы, мэрия рәсми порталы
цирк тамашалары (1898 елдан)  иске-казан.ру сайтында оештырылганы мәгълүм. Некрасов урамыннан бакчага баскыч алып менгән.

Сугыш елларында бакча ташландык хәлгә килә. 1950 елларда җәйге кинотеатр, балалар мәйданчыгы эшли, яшелләндерү эшләре башкарыла. 1961 елда кабул ителгән бакчаны нигезеннән яңартып кору проекты тормышка ашмый.

Агач күтәртмәдә Владимир Ленин, Сергей Киров бюстлары торган.Хәзер Щапов урамы 10а йорты ишегалдында 1990 елларда бакча эскәмияләрен һәм яктырткычларын тимер-томыр ватыгы итеп  тапшырганнар. Бакчаның күп өлешендә текә йортлар төзеп кую теләге дә булган.

Шәһәрнең Меңьеллыгына бакча яңартыла. 2012 елда кабул ителгән «Шәһәрнең 100 бакчасы» программасына да кертелгән.

 Хәзерге торышы 
Бакчаның куе өлешендә 500 ләп эре һәм урта зурлыктагы агачлар үсеп утыра. Инкыйлабка кадәр утыртылган агачлар  да исән. Бакчада сукмаклар асфальтланган, эскәмияләр куелган, баскычлар бар, киртәләре чуеннан коелган. 2013 елдагы Универсиада вакытыннан бушлай  Wi-Fi эшли. Янәшәдәге Некрасов урамында бакча исеме белән аталган кафе бар.

 Чыганак 
Н. Агафонов («Камско-Волжская  газета» мөхәррире). Казань и казанцы. Казан, 1906.

 Сылтама 
  Эдуард Зиннәтуллин фотосурәтләре

 Ох, эрмитаж, ах,эрмитаж

 Искәрмәләр 

Төркем:Казан парклары
Төркем:Вахитов районы